pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ นำทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”
วันจันทร์ที่ 3 กันยายน 2561
กระทรวงเกษตรฯ นําทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”
กระทรวงเกษตรฯ นําทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”เพื่อขับเคลื่อนและขยายผลการส่งเสริมและพัฒนาระบบเกษตรกรรมยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเป็นประธานพิธีเปิดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน” ณ อิมแพ็คเมืองทองธานี ว่า กระทรวงเกษตรฯ ร่วมกับกระทรวงสาธารณสุข กระทรวงมหาดไทย และภาคีเครือข่าย ว่า การจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน” ที่จัดขึ้นระหว่างวันที่ 29 สิงหาคม – 2 กันยายน 2561 ณ อิมแพค เมืองทองธานี ฮอลล์ 7 – 8 โดยมีวัตถุประสงค์เพื่อสร้างความรับรู้
ความเข้าใจเกี่ยวกับเกษตรกรรมยั่งยืนต่อทุกภาคส่วน ให้เกิดการรับรู้นโยบายและเกิดกระแสความสนใจซึ่งเป็นส่วนหนึ่งที่สําคัญต่อการขับเคลื่อนเกษตรกรรมยั่งยืนให้เกิดผลสัมฤทธิ์ ก่อให้เกิดการขยายผลของการส่งเสริมและพัฒนาระบบเกษตรกรรมยั่งยืนได้อย่างมีประสิทธิภาพ อีกทั้งเพื่อรณรงค์ให้ประชาชนหันมาใช้สมุนไพรเพื่อการพึ่งพาตนเอง สามารถนําพืชผัก สมุนไพรใกล้ตัว มาใช้ประโยชน์ทั้งเป็นอาหารและยาได้
สําหรับกิจกรรมภายในงานประกอบด้วย การจัดนิทรรศการซึ่งนําเสนอโครงการเกษตรกรรมยั่งยืนในพื้นที่ 28 จังหวัดนําร่อง สวนสมุนไพรชะลอวัยดูแลสุขภาพร่างกาย กิจกรรม Workshop สมุนไพรและการดูแลสุขภาพ การอบรมระยะสั้นมากกว่า 50 หลักสูตร แจกพันธุ์สมุนไพรหายากวันละ 300 ต้นและหนังสือสมุนไพรวันละ 200 เล่ม บริการตรวจ ให้คําปรึกษาสุขภาพกับแพทย์แผนไทย แพทย์แผนจีน หมอพื้นบ้าน อีกทั้งยังมีการจําหน่ายสินค้าสมุนไพรคุณภาพ ผลิตภัณฑ์สุขภาพ อาหารสุขภาพ และอาหารพื้นถิ่น เป็นต้น
นายวิวัฒน์ กล่าวเพิ่มเติมว่า นอกจากนี้ กษ. ยังได้ร่วมดําเนินโครงการ “โรงพยาบาลอาหารปลอดภัย”
โดยจัดหาวัตถุดิบสําหรับประกอบอาหารที่ปลอดภัยจากสารเคมีให้กับผู้ป่วย ซึ่งโรงพยาบาลจะรับซื้อผลผลิตเกษตรอินทรีย์จากกลุ่มเกษตรกร และจัดตลาดจําหน่ายสินค้าปลอดสารเคมี เพื่อให้บุคลากรและประชาชนเข้าถึงอาหาร ผัก ผลไม้ สมุนไพรที่ปลอดภัย สนับสนุนเกษตรกรผู้ผลิตรายย่อยให้มีตลาดใกล้บ้าน ขณะนี้ ดําเนินการในโรงพยาบาลศูนย์และโรงพยาบาลทั่วไปครบทั้ง 116 แห่ง โรงพยาบาลชุมชนมากกว่าร้อยละ 50 และจะพัฒนาโรงพยาบาลชุมชนต้นแบบเขตสุขภาพละ 1 แห่ง เพิ่มสัดส่วนของผักผลไม้อินทรีย์ให้มากกว่าร้อยละ 30 อีกร้อยละ 70 ผ่านเกณฑ์ผักผลไม้ปลอดภัย อีกทั้งเพิ่มชนิดของวัตถุดิบที่ใช้ประกอบอาหารปลอดภัย เช่น เนื้อสัตว์ น้ํามัน เครื่องปรุงทุกชนิดด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. เรียกสอบนายจ้างเหตุดินสไลด์ทับคนงานว่างท่อระบายน้ำดับ
วันอังคารที่ 7 เมษายน 2563
กสร. เรียกสอบนายจ้างเหตุดินสไลด์ทับคนงานว่างท่อระบายน้ําดับ
กรมสวัสดิการและคุ้มครองแรงงาน เรียกสอบนายจ้างหาเหตุกรณีดินสไลด์ทับคนงานวางท่อระบายน้ํา  ย่านเอกมัยเสียชีวิตและบาดเจ็บ วันที่ 9 เมษายนนี้ หากพบไม่ปฏิบัติตามกฎหมายความปลอดภัยดําเนินคดีทันที
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีดินสไลด์ทับคนงานวางท่อระบายน้ําย่านเอกมัยขณะปฏิบัติงานเสียชีวิต 1 คน และบาดเจ็บ 1 คน บริเวณซอยเอกมัย 2 เขตวัฒนา กรุงเทพฯ เมื่อวันที่ 6 เมษายน 2563 ว่า ภายหลังเกิดเหตุพนักงานตรวจความปลอดภัยได้ลงพื้นที่ตรวจสอบที่เกิดเหตุในเบื้องต้นทราบว่า ลูกจ้างที่เสียชีวิตชื่อ นายโซเจีย จัน สัญชาติกัมพูชา ส่วนลูกจ้างที่บาดเจ็บชื่อนายอุย สัญชาติเมียนมาร์ ทั้งสองคนเป็นลูกจ้างของบริษัท พระราม 2 การโยธา จํากัด เหตุเกิดขณะที่มีการใช้รถแม็คโครขุดถนนเพื่อวางท่อระบายน้ํา ในระหว่างขุดลูกจ้างทั้ง 2 คน ได้ลงไปด้านล่าง เพื่อทําการตัดท่อที่เชื่อมต่อในระหว่างที่ตัดท่อดินซึ่งอยู่ด้านข้างได้หล่นลงมาทับจนเป็นเหตุให้ลูกจ้างเสียชีวิตและบาดเจ็บ
อธิบดีกรมสวัสดิการและคุ้มครองแรงงาน กล่าวต่อว่า ในวันที่ 9 เมษายนนี้ พนักงานตรวจความปลอดภัยสํานักงานสวัสดิการและคุ้มครองแรงงานกรุงเทพมหานครพื้นที่ 3 จะเชิญนายจ้างให้มาพบเพื่อสอบข้อเท็จจริงว่ามีการปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554 หรือไม่ หากพบว่านายจ้างฝ่าฝืนไม่ปฏิบัติตามกฎหมายก็จะดําเนินการตามกฎหมายกับนายจ้างรายนี้ทันที ทั้งนี้ได้สั่งการให้เจ้าหน้าที่ประสานกับสํานักงานประกันสังคมในพื้นที่ และหน่วยงานที่เกี่ยวข้องให้ความช่วยเหลือแก่ลูกจ้างโดยเร็ว
รัฐบาลไทย-ข่าวทำเนียบรัฐบาล-เปิดรับสมัครงาน 55,000 ตำแหน่ง ทั่วประเทศ
วันศุกร์ที่ 12 มิถุนายน 2563
เปิดรับสมัครงาน 55,000 ตําแหน่ง ทั่วประเทศ
วันศุกร์ที่ 10 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงแรงงาน เตรียมตําแหน่งงานว่าง เพื่อรองรับปัญหาการว่างงานของผู้ประกันตน ผู้จบการศึกษาใหม่ รวมทั้งผู้ที่ได้รับผลกระทบจากการปรับโครงสร้างขององค์กรของภาคธุรกิจต่าง ๆ โดยมีตําแหน่งงานว่างที่กําลังเปิดรับสมัครอยู่กว่า 55,000 อัตรา ทั่วประเทศ ตําแหน่งงานที่ต้องการมากที่สุด 5 อันดับแรก คือ พนักงานขายสินค้าประจําร้าน ขายของหน้าร้าน/ แรงงานด้านการผลิต/ ช่างอัญมณีและช่างประดิษฐ์เครื่องประดับอื่น ๆ/ ตัวแทนนายหน้าขายบริการธุรกิจอื่น ๆ / พนักงานบัญชี โดยผู้สนใจสามารถขอรับคําปรึกษา ติดต่อสมัครงานได้ที่ สํานักจัดหางานจังหวัดทั่วประเทศ/ สํานักงานจัดหางานกรุงเทพมหานครพื้นที่ 1 – 10/ หรือสอบถามเพิ่มเติมได้ที่สายด่วนกระทรวงแรงงาน โทร. 1506 กด 2
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน อ้าแขนรับ ลูกจ้างพิษโคโรนา [กระทรวงแรงงาน]
วันศุกร์ที่ 20 มีนาคม 2563
ก.แรงงาน อ้าแขนรับ ลูกจ้างพิษโคโรนา [กระทรวงแรงงาน]
หม่อมเต่า ห่วงพนักงาน ลูกจ้างโดนพิษโคโรนาว่างงาน แนะ ขึ้นทะเบียนว่างงานออนไลน์กับกรมการจัดหางานเพื่อรับสิทธิก่อน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เผย พนักงาน ลูกจ้างที่ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19) ทําให้ถูกเลิกจ้าง ที่ส่งเงินสมทบประกันสังคมมาแล้วไม่น้อยกว่า 6 เดือน สามารถลงทะเบียนใช้สิทธิ์กรณีว่างงาน ได้ทางออนไลน์ ผ่านเว็บไซต์ https://empui.doe.go.th ภายใน 30 วันหลังจากถูกเลิกจ้าง ซึ่งจะได้รับเงินชดเชย 50% ของค่าจ้างที่เคยได้รับ ในระยะเวลาไม่เกิน 180 วัน หากสนใจทําอาชีพอิสระ หรือทํางานที่บ้าน กรมการจัดหางานยังยินดีให้คําปรึกษาแนะนํา และให้ข้อมูลการประกอบอาชีพอิสระ
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางานมีรูปแบบการให้บริการประชาชนตามภารกิจ ที่สอดคล้องกับสถานการณ์การแพร่ระบาดของโรคติดเชื้อไวรัสโคโรนา (COVID-19) ในปัจจุบัน ที่ให้ประชาชนหลีกเลี่ยงการไปในสถานที่ที่มีคนอยู่รวมกันจํานวนมาก และเป็นการอํานวยความสะดวกให้ประชาชนสามารถทําได้เองที่บ้านผ่านระบบ e-service ซึ่งทําได้ทุกที่และตลอดเวลา และ มีตู้งาน (Job Box) ติดตั้งกระจายตามแหล่งชุมชน ห้างสรรพสินค้า และสถานที่ราชการ ทุกจังหวัดทั่วประเทศ คอยอํานวยความสะดวกในการหาตําแหน่งงานสําหรับคนหางานและนายจ้าง โดยไม่ต้องเดินทางไปที่สํานักงานจัดหางานกรุงเทพมหานครพื้นที่ 1 -10 หรือสํานักงานจัดหางานจังหวัด ทําให้ประหยัดทั้งเวลาและค่าใช้จ่าย
อย่างไรก็ดี ในช่วงตุลาคม 2562 - กุมภาพันธ์ 2563 ที่ผ่านมาก่อนเกิดเหตุการณ์ไวรัสโคโรนาแพร่ระบาด มีผู้มาขึ้นทะเบียนผู้ประกันตนกรณีว่างงาน รวม 382,726 คน เพิ่มขึ้นจากช่วงเดียวกันของปีที่ผ่านมาร้อยละ 4.44 โดยในเดือนกุมภาพันธ์ 2563 มีจํานวน 84,177 คน
ทั้งนี้ สามารถสอบถามข้อมูลเพิ่มเติม ได้ที่ สายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-คำถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี
วันจันทร์ที่ 12 สิงหาคม 2562
คําถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี
คําถวายพระพรชัยมงคล เนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี
ขอเดชะฝ่าละอองธุลีพระบาทปกเกล้าปกกระหม่อม
เนื่องในโอกาสอภิลักขิตสมัยแห่งวันเฉลิมพระชนมพรรษาของสมเด็จพระนางเจ้าสิริกิติ์ พระบรมราชชนนีพันปีหลวง วันที่ 12 สิงหาคม พุทธศักราช 2562 นี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรีและประชาชนชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสํานึกในพระมหากรุณาธิคุณ ในวันนี้
ปวงข้าพระพุทธเจ้าล้วนประจักษ์แจ้ง และสํานึกในพระมหากรุณาธิคุณ ที่ใต้ฝ่าละอองธุลีพระบาทได้ทรงพระราชวิริยอุตสาหะปฏิบัติบําเพ็ญพระราชกรณียกิจนานัปการ เพื่อบําบัดทุกข์บํารุงสุขแก่อาณาประชาราษฎร์ ด้วยพระปรีชาสามารถ และด้วยสายพระเนตรอันยาวไกล ได้ทรงพระกรุณาริเริ่มโครงการต่าง ๆ หลากหลาย ซึ่งล้วนเป็นประโยชน์เกื้อกูลทุกสรรพสิ่งบนผืนแผ่นดินไทย ทั้งโครงการป่ารักน้ํา เพื่อสงวนรักษาทรัพยากรน้ํา ป่าไม้ ให้มีความอุดมสมบูรณ์และสืบอายุของพันธุ์สัตว์ป่านานาชนิด ทรงพระกรุณาก่อตั้งมูลนิธิศิลปาชีพเพื่อฟื้นฟูศิลปหัตถกรรมพื้นบ้าน เพื่อให้ราษฎรมีอาชีพเสริม เพิ่มพูนรายได้ ทั้งยังเป็นการอนุรักษ์และสืบทอดมรดกศิลปวัฒนธรรมอันเป็นภูมิปัญญาที่ล้ําค่าในท้องถิ่นต่าง ๆ ของไทย ให้ดํารงอยู่อย่างยั่งยืนตกทอดถึงอนุชนในชาติสืบต่อไป
ในวาระอันเป็นมิ่งมหามงคลนี้ ข้าพระพุทธเจ้าขอพระราชทาน ถวายพระพรชัยมงคล ด้วยความจงรักภักดี ขอพลานุภาพแห่งคุณพระศรีรัตนตรัย และสรรพสิ่งศักดิ์สิทธิ์ทั้งหลายโปรดดลบันดาลอภิบาลให้ใต้ฝ่าละอองธุลีพระบาท ทรงพระเจริญพระชนมายุยิ่งยืนนาน ทรงพระเกษมสําราญ ปราศจากโรคาพยาธิภัย พระพลานามัยแข็งแรงสมบูรณ์ สถิตเป็นมิ่งขวัญปกเกล้าปวงข้าพระพุทธเจ้า ตราบจิรัฐิติกาลเทอญ
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-'กฤษฎา' จี้งานเกษตรเร่งด่วนในส่วนภูมิภาค พร้อมมอบนโยบายต้องทันสถานการณ์
วันพฤหัสบดีที่ 21 กุมภาพันธ์ 2562
'กฤษฎา' จี้งานเกษตรเร่งด่วนในส่วนภูมิภาค พร้อมมอบนโยบายต้องทันสถานการณ์
'กฤษฎา' จี้งานเกษตรเร่งด่วนในส่วนภูมิภาค พร้อมมอบนโยบายต้องทันสถานการณ์ รู้จักปรับกลไกการทํางาน บูรณาการทุกภาคส่วนแก้ปัญหาปากท้องเกษตรกร
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมทางไกลด้วยระบบวิดีโอคอนเฟอร์เร้นท์ เพื่อติดตามการทํางานและมอบนโยบายแก่หน่วยงานในสังกัดกระทรวงเกษตรฯ ระดับจังหวัด และชี้แจงแนวทางการดําเนินงานเกี่ยวกับสารพาราควอต ไกลโฟเซต และคลอร์ไพริฟอส ณ กระทรวงเกษตรและสหกรณ์ ว่า ตามที่คณะกรรมการวัตถุอันตรายฯ มีมติเมื่อวันที่ 23 พฤษภาคม 2561 และวันที่ 14 กุมภาพันธ์ 2562 ให้กรมวิชาการเกษตรดําเนินการเพื่อจํากัดการใช้วัตถุอันตราย ทั้ง 3 ชนิด ได้แก่ พาราควอต ไกลโฟเซต และคลอร์ไพริฟอส ในการทําเกษตรกรรม เป็นไปตามมติเดิมที่คณะกรรมการวัตถุอันตรายได้เคยลงมติไปแล้ว ซึ่งกระทรวงเกษตรฯ โดยกรมวิชาการเกษตรได้เดินหน้ามาตรการจํากัดการใช้วัตถุอันตรายดังกล่าว โดย 1) ไม่อนุญาตให้ผู้ประกอบการขึ้นทะเบียนผู้นําเข้ารายใหม่ 2) ผู้ประกอบการที่มีใบอนุญาตนําเข้าที่ได้ขออนุญาตไว้ก่อนออกมาตรการ ยังสามารถนําเข้าได้แต่ลดสัดส่วนการนําเข้าลงครึ่งหนึ่ง และ 3) ร่างประกาศกระทรวงเกษตรและสหกรณ์ 5 ฉบับ มีสาระสําคัญเกี่ยวกับมาตรการจํากัดการใช้สารเคมี ทั้ง 3 ชนิด ซึ่งคณะกรรมการวัตถุอันตรายเพิ่มมีมติเห็นชอบในหลักการเมื่อ 15 มกราคม 2562 และมอบหมายให้คณะอนุกรรมการพิจารณาร่างกฎกระทรวงและประกาศกระทรวงออกตามความในพระราชบัญญัติวัตถุอันตราย พ.ศ. 2535 โดยอยู่ระหว่างพิจารณา และจะสามารถดําเนินการมาตรการอื่น ๆ ได้เมื่อประกาศผ่านความเห็นชอบแล้ว อาทิ การอบรมให้ความรู้แก่เกษตรกรในการใช้พาราควอต ไกลโฟเซต และคลอร์ไพริฟอส อย่างปลอดภัย เป็นต้น และขอให้หน่วยงานที่เกี่ยวข้องดําเนินมาตรการจํากัดการใช้วัตถุอันตราย รวมทั้งเร่งขับเคลื่อนนโยบายเกษตรอินทรีย์ เกษตรปลอดภัยให้บรรลุผลสําเร็จภายใน 24 เดือน
นอกจากนี้ ยังได้มอบนโยบายแก่ส่วนราชการสังกัดกระทรวงเกษตรฯ ในส่วนภูมิภาค โดยให้ยึดหลักกลไกของคณะอนุกรรมการพัฒนาการเกษตรและสหกรณ์ระดับจังหวัด (อกพ.) เป็นสิ่งสําคัญในการดําเนินงานของกระทรวง เกษตรฯ โดยจะต้องรู้งาน รู้เท่าทันต่อสถานการณ์ และสามารถเชื่อมโยงการทํางานกับหน่วยงานอื่น ๆ และภาคเอกชนในพื้นที่ที่เกี่ยวข้อง โดยการปรับใช้กลไก และแนวทางการทํางานได้อย่างเหมาะสม รวมทั้งการตอดตามงานตามนโยบายสําคัญต่าง ๆ อาทิ 1) การให้ความช่วยเหลือชาวประมงชายฝั่ง/การเยียวยาชาวประมงที่ได้รับผลกระทบภายหลังจากการบังคับใช้กฎหมาย พรก.ประมง พ.ศ. 2558 ตามหลักเกณฑ์เงื่อนไข จํานวน 300 ลํา 2) โครงการพัฒนาแหล่งน้ํา ในจังหวัดนครศรีธรรมราช และพัทลุง ซึ่งมีประชาชนไปร้องเรียนเรื่องความไม่โปร่งใสนั้น ให้เจ้าหน้าที่ที่เกี่ยวข้องลงพื้นที่สํารวจข้อเท็จจริงและรายงานกลับมายังส่วนกลางโดยด่วน 3) เตรียมนําโครงการสานพลังประชารัฐเพื่อสนับสนุนการปลูกข้าวโพดหลังฤดูทํานาไปใช้เป็นโมเดลในการบริหารจัดการพืชชนิดอื่นต่อไป โดยเห็นผลสําเร็จในการเชื่อมโยงนโยบายการตลาดนําการผลิต การปรับเปลี่ยนไปปลูกพืชอื่นที่ตลาดมีความต้องการ มีภาคเอกชนมารับซื้อ มีการรวมกลุ่มบริหารจัดการในระบบสหกรณ์ที่มีประสิทธิภาพ ช่วยให้เกษตรกรมีรายได้เพิ่มขึ้นจริง เป็นต้น.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดงานเสวนาทางวิชาการเรื่อง “วิสัยทัศน์ กลยุทธ์ 5G สำหรับประเทศไทย”
วันอาทิตย์ที่ 25 พฤศจิกายน 2561
ปลัดกระทรวงดิจิทัลฯ เปิดงานเสวนาทางวิชาการเรื่อง “วิสัยทัศน์ กลยุทธ์ 5G สําหรับประเทศไทย”
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) กล่าวเปิดงานเสวนาทางวิชาการเรื่อง “วิสัยทัศน์ กลยุทธ์ 5G สําหรับประเทศไทย (5G Strategy for Thailand)” เมื่อวันที่ 23 พฤศจิกายน 2561 ณ ห้องประชุม ชั้น 2 ตึก 4 (เจริญวิศวกรรม) คณะวิศวกรรมศาสตร์ จุฬาลงกรณ์มหาวิทยาลัย กรุงเทพฯ โดยการเสวนาครั้งนี้จัดขึ้นเพื่อเป็นสื่อกลางในการเผยแพร่องค์ความรู้ทั้งด้านการเรียนการสอน รวมถึงการวิจัยสู่สังคม ซึ่งมีผู้ทรงคุณวุฒิ ผู้เชี่ยวชาญจากทุกภาคส่วนมาให้ข้อมูลและแลกเปลี่ยนทัศนคติ มุมมองที่น่าสนใจ ทั้งนี้ คณะผู้จัดงานได้เปิดโอกาสให้บุคลากรจากหน่วยงานต่างๆ ทั้งภาครัฐและเอกชน รวมทั้งประชาชนเข้าร่วมรับฟังการเสวนาดังกล่าวด้วย โดยปลัดกระทรวงดิจิทัลฯ กล่าวว่า เรื่อง 5G กําลังเป็นประเด็นที่ทั่วโลกให้ความน่าสนใจ เนื่องจากสามารถรองรับการใช้งานที่หลากหลายและการเชื่อมต่ออุปกรณ์จํานวนมหาศาล สําหรับประเทศไทยได้ตั้งเป้าหมายในการเริ่มใช้ 5G เชิงพาณิชย์ในปี พ.ศ.2563 (ค.ศ.2020) ซึ่งกระทรวงดิจิทัลฯ ได้มีภารกิจสําคัญในการพัฒนาโครงสร้างพื้นฐานดิจิทัลของประเทศ จึงได้รับมอบหมายให้ผลักดันการพัฒนาเทคโนโลยี 5G ในประเทศไทย โดยนําพื้นที่ระเบียงเศรษฐกิจภาคตะวันออก (EEC) เป็นพื้นที่นําร่อง
***********************
รัฐบาลไทย-ข่าวทำเนียบรัฐบาล- ควรออกกำลังกายท่าใดที่ปลอดภัยและทำได้ง่าย  ช่วงที่อยู่บ้านในระหว่างการแพร่ระบาดของไวรัสโควิด-19  ??
วันจันทร์ที่ 29 มิถุนายน 2563
ควรออกกําลังกายท่าใดที่ปลอดภัยและทําได้ง่าย  ช่วงที่อยู่บ้านในระหว่างการแพร่ระบาดของไวรัสโควิด-19  ??
ออกกําลังกายท่าใดปลอดภัยและทําได้ง่าย
Q : ควรออกกําลังกายท่าใด ที่ปลอดภัยและทําได้ง่าย ช่วงที่อยู่บ้านในระหว่างการแพร่ระบาดของไวรัสโควิด-19 ??
A : เดินยกเข่าสูง การย่ําเท้าอยู่กับที่ การฝึกลุก-นั่งจากเก้าอี้ การเดินขึ้น-ลงบันได จะสามารถช่วยเสริมความแข็งแรงของร่างกายได้ แม้จะเป็นผู้ที่ไม่ค่อยได้ออกกําลังกายมาก่อนหน้านี้ก็ตาม
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม นำคณะผู้บริหารกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ที่เป็นผู้ปฏิบัติงานจิตอาสาในการอำนวยความสะดวกให้แก่ประชาชน เข้ากราบพระบรมศพฯ
วันอังคารที่ 17 ตุลาคม 2560
ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ที่เป็นผู้ปฏิบัติงานจิตอาสาในการอํานวยความสะดวกให้แก่ประชาชน เข้ากราบพระบรมศพฯ
ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ที่เป็นผู้ปฏิบัติงานจิตอาสาในการอํานวยความสะดวกให้แก่ประชาชน เข้ากราบพระบรมศพฯ ณ พระที่นั่งดุสิตมหาปราสาท ในพระบรมมหาราชวัง
วันนี้ (17 ตุลาคม 2560) นายพสุ โลหารชุน ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ที่เป็นผู้ปฏิบัติงานจิตอาสาในการอํานวยความสะดวกให้แก่ประชาชน เข้ากราบพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง
รัฐบาลไทย-ข่าวทำเนียบรัฐบาล-วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19 [กระทรวงการอุดมศึกษา วิทยาศาสตร์ วิจัยและนวัตกรรม]
วันศุกร์ที่ 10 เมษายน 2563
วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19 [กระทรวงการอุดมศึกษา วิทยาศาสตร์ วิจัยและนวัตกรรม]
วศ.อว. ร่วมมือ สถาบันสิ่งทอพัฒนามาตรฐานผลิตภัณฑ์ผ้า เพื่อต่อยอดงานวิจัยสู้ไวรัส COVID-19
เมื่อวันที่ 25 มีนาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ พร้อมด้วยผู้บริหารและทีมนักวิทยาศาสตร์ เข้าร่วมหารือในประเด็นการพัฒนาห้องปฏิบัติการทดสอบหน้ากากอนามัย ณ สถาบันพัฒนาอุตสาหกรรมสิ่งทอ (กล้วยน้ําไท) โดยมี ดร.ชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ และคณะให้การต้อนรับ การหารือในครั้งนี้มีวัตถุประสงค์เพื่อร่วมมือพัฒนากระบวนการทดสอบมาตรฐานหน้ากากอนามัยแบบผ้า การทําชุดป้องกันเชื้อโรคให้บุคลากรทางการแพทย์ใช้ป้องกันไวรัส Covid-19 รวมถึงงานวิจัยด้านอื่นๆ เพื่อช่วยเหลือประชาชน ช่วยลดภาระการทํางานของบุคลากรทางการแพทย์ รวมไปถึงช่วยเหลือภาครัฐในการรับมือกับการแพร่ระบาดไวรัสโควิด-19
นอกจากนี้ทีมนักวิทยาศาสตร์ได้เข้าศึกษาดูงานด้านผลิตภัณฑ์ผ้าทอเพื่อนําองค์ความรู้ที่ได้ไปพัฒนาและดําเนินงานโครงการส่งเสริมวิสาหกิจรายย่อยเพื่อยกระดับสินค้า OTOP ให้ได้มาตรฐานในพื้นที่ภูมิภาค ณ กรมส่งเสริมอุตสาหกรรม โดยมี นายสุรพล ปลื้มใจ ผู้อํานวยการกองพัฒนาอุตสาหกรรมชุมชน และคณะให้การต้อนรับ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThaila
รัฐบาลไทย-ข่าวทำเนียบรัฐบาล-ธ.ก.ส. เร่งแก้หนี้นอกระบบ เกษตรกร เน้นบูรณการเพื่อสร้างความยั่งยืน
วันจันทร์ที่ 25 ธันวาคม 2560
ธ.ก.ส. เร่งแก้หนี้นอกระบบ เกษตรกร เน้นบูรณการเพื่อสร้างความยั่งยืน
ธ.ก.ส.เร่งแก้ไขปัญหาหนี้นอกระบบให้กับผู้มีรายได้น้อย ชูบูรณาการแก้ไขปัญหาหนี้อย่างยั่งยืนและครบวงจร ทั้งการให้สินเชื่อ ฝึกอบรมวินัยการเงิน และสร้างอาชีพเสริมเพิ่มรายได้  เพื่อช่วยให้เกษตรกรหลุดพ้นวงจรหนี้นอกระบบอย่างยั่งยืน
วันนี้ (25 ธ.ค.60) ที่ห้องประชุมโรงแรมอมรินทร์ลากูน จังหวัดพิษณุโลก นายอภิศักดิ์ ตันติวรวงศ์ รัฐมนตรีว่าการกระทรวงการคลัง ประธานคณะกรรมการธนาคารเพื่อการเกษตรและสหกรณ์การเกษตร (ธ.ก.ส.) นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง นายสมชัย สัจจพงษ์ ปลัดกระทรวงการคลัง
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนายชาติชาย พยุหนาวีชัย ผู้อํานวยการธนาคารออมสิน เข้าร่วม "โครงการนําร่องเพื่อแก้ไขปัญหาหนี้นอกระบบสําหรับผู้มีรายได้น้อยในจังหวัดพิษณุโลก"
นายอภิศักดิ์ ประธานในพิธีได้กล่าวมอบนโยบายเรื่อง "แนวทางการแก้ไขปัญหาหนี้นอกระบบสําหรับผู้มีรายได้น้อย" ซึ่งรัฐบาลมีความมุ่งมั่น ที่จะดําเนินการ อย่างเต็มที่ เพื่อให้ผู้มีรายได้น้อย หลุดพ้นจากความยากจน อย่างยั่งยืน จากนั้นได้มอบใบอนุญาตประกอบกิจการสินเชื่อพิโกไฟแนนซ์แก่ผู้ประกอบการในจังหวัดพิษณุโลกและใกล้เคียง จํานวน 4 ราย และมอบสินเชื่อรายย่อยเพื่อใช้จ่ายฉุกเฉินให้แก่เกษตรกรลูกค้า ธ.ก.ส.จํานวน 10 ราย และตัวแทนลูกค้าธนาคารออมสิน จํานวน 10 ราย โดยมีผู้บริหารของกระทรวงการคลัง ผู้บริหาร ธ.ก.ส. และผู้บริหารธนาคารออมสินร่วมเป็นสักขีพยาน
นายอภิรมย์ กล่าวว่า ธ.ก.ส. ได้ให้ความสําคัญกับการแก้ปัญหาหนี้นอกระบบของรัฐบาลมาอย่างต่อเนื่อง โดยเฉพาะนโยบาย "การแก้ปัญหาหนี้นอกระบบให้เป็นศูนย์" เพื่อลดความเดือดร้อนของประชาชน ซึ่งจากข้อมูลการลงทะเบียนผู้มีรายได้น้อย ตามโครงการลงทะเบียนเพื่อสวัสดิการแห่งรัฐ ปี 2560 พบว่ามีเกษตรกรผู้มีรายได้น้อยมาลงทะเบียนจํานวน 3,959,030 ราย และมีหนี้นอกระบบ 448,496 ราย มูลหนี้เฉลี่ยต่อรายจํานวน 59,520 บาท โดยในจังหวัดพิษณุโลก มีเกษตรกรที่ลงทะเบียนสวัสดิการแห่งรัฐ 65,774 ราย เป็นเกษตรกรผู้มีรายได้น้อยที่มีหนี้นอกระบบ 4,982 ราย มูลหนี้ 358 ล้านบาท เฉลี่ยหนี้ต่อราย 71,858 บาท ซึ่ง ธ.ก.ส.ได้เข้าไปช่วยเหลือลดภาระหนี้สินให้กับเกษตรกรผู้มีรายได้น้อยในพื้นที่จังหวัดพิษณุโลกแล้ว 2,045 ราย เป็นจํานวนเงินทั้งสิ้น 855.02 ล้านบาท ด้วยการให้สินเชื่อแก้ไขหนี้นอกระบบ สินเชื่อเพื่อเป็นค่าใช้จ่ายฉุกเฉิน และสินเชื่ออาชีพเสริมเพิ่มรายได้ ซึ่งนอกจากจะทําให้หนี้นอกระบบเข้ามาอยู่ในระบบแล้ว ธ.ก.ส.ยังมุ่งเน้นการปรับเปลี่ยนวิธีคิด ในการดําเนินชีวิตของเกษตรกรด้วย การให้ความรู้ การทําบัญชีครัวเรือน การประหยัดอดออม การสร้างรายได้จากอาชีพเสริม อย่างเช่น กลุ่มวิสาหกิจชุมชนเลี้ยงไก่ดํา การผลิตผักสลัด และการเพาะเห็ด ที่นํามาจัดแสดงในงานนี้ รวมทั้งการสนับสนุนสินเชื่อ เพื่อเป็นค่าใช้จ่ายฉุกเฉิน ยามจําเป็น ซึ่งจะเป็นการแก้ปัญหาอย่างยั่งยืน และป้องกันไม่ให้เกษตรกร กลับไปก่อหนี้นอกระบบอีก
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 9/2560
วันพุธที่ 9 สิงหาคม 2560
รอง นรม.พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 9/2560
ที่ประชุมได้รับทราบ แนวทางการขับเคลื่อนการท่องเที่ยวภายหลังการจัดระเบียบทัวร์จีนผิดกฎหมาย
วันนี้ (9 สิงหาคม60) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พล.อ.อ.ประจิน จั่นตอง รองนายกรัฐมนตรี เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 9/25560 ซึ่งสรุปผลการประชุมที่สําคัญ ดังนี้
ที่ประชุมได้รับทราบ แนวทางการขับเคลื่อนการท่องเที่ยวภายหลังการจัดระเบียบทัวร์จีนผิดกฎหมาย ซึ่งเป็นไปตามข้อสั่งการของพลเอก ประยุทธ์ จันทร์โอชา นายกรัฐมนตรี โดยมีความคืบหน้าในการดําเนินงาน ควรมีระเบียบที่เอื้อต่อการอํานวยความสะดวกแก่ระบบการชําระเงินออนไลน์ในรูปแบบต่าง ๆ ที่สอดคล้องกับพฤติกรรมการใช้จ่าย เช่น Alipay และ We Chat Payment เป็นต้น
ทั้งนี้ บริษัทผู้ให้บริการที่ชําระเงินด้วย Alipay และ We Chat Payment ที่ได้รับใบอนุญาตจากคณะกรรมการธุรกรรมทางอิเล็กทรอนิกส์ จําเป็นต้องปฏิบัติตามนโยบายและมาตรการรักษาความมั่นคงปลอดภัยทางระบบสารสนเทศอย่างน้อยตามมาตรฐานที่ธนาคารแห่งประเทศไทยกําหนดไว้
อย่างไรก็ดี ประธานฯ ได้มอบหมายให้หน่วยงานที่กํากับดูแลสถาบันการเงิน ตรวจสอบรายละเอียดของระบบการชําระเงินออนไลน์ในรูปแบบต่าง ๆ ให้ละเอียดอีกครั้ง เพื่อประโยชน์สูงสุดแก่ประเทศ ตลอดจน มีการดําเนินการส่งเสริมให้เกิดบริการที่จะช่วยอํานวยความสะดวกแก่นักท่องเที่ยวในด้านการติดต่อสื่อสาร โดยอยู่ในระหว่างการพัฒนาโครงข่ายอินเทอร์เน็ตความเร็วสูงที่ครอบคลุมทั่วประเทศ และมีประสิทธิภาพที่ดี โดยเฉพาะในพื้นที่แหล่งท่องเที่ยว และมีบริการอินเทอร์เน็ตสาธารณะให้บริการแก่ประชาชนและนักท่องเที่ยว การติดต่อสื่อสารได้สะดวกสบาย จะเป็นการสร้างความประทับใจให้แก่นักท่องเที่ยว และยังเป็นการสร้างโอกาสในการประชาสัมพันธ์แหล่งท่องเที่ยว พร้อมเพิ่มศักยภาพด้านการสื่อสารของประเทศอีกทางหนึ่งด้วย
ขณะนี้อยู่ระหว่างดําเนินโครงการอินเทอร์เน็ตความเร็วสูงสาธารณะ Smart City ซึ่งเป็นโครงการนําร่องที่ให้บริการอินเทอร์เน็ตความเร็วสูงสาธารณะด้วยเทคโนโลยีไร้สาย Wi-Fi (Hi-Speed Wi-Fi) ให้แก่ประชาชน นักท่องเที่ยว และชาวต่างชาติ ณ พื้นที่สาธารณะ พื้นที่ท่องเที่ยว และพื้นที่ขององค์กรส่วนท้องถิ่นในจังหวัดภูเก็ต รวมทั้งปรับปรุงและขยายโครงข่ายหลักผ่านโครงข่ายใยแก้วนําแสง (Fiber Optic Cable) ให้ครอบคลุมพื้นที่ รวมถึงพื้นที่เกาะที่เป็นแหล่งท่องเที่ยวสําคัญในจังหวัดภูเก็ตด้วย
พร้อมกันนี้ ที่ประชุมได้รับทราบ รายงานสรุปประเด็นเร่งด่วนในการติดตามนโยบายของรัฐบาลเรื่องการปฏิรูปที่พักและข้อมูลคนเข้าเมือง ซึ่งในการจัดทําฐานข้อมูลการลงทะเบียนที่พักแรม ข้อมูลคนเข้าเมืองเป็นฐานข้อมูลเดียวกันและการจัดทําระบบลงทะเบียนเข้าพักทุกประเภทสําหรับชาวต่างชาติผ่านระบบ Online ต้องดําเนินการตามพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 ออกตามความในมาตรา 35 ของพระราชบัญญัตว่าด้วยธุรกรรมอิเล็กทรอนิกส์ พ.ศ. 2544 ตามมาตรา 5 มาตรา 6 และมาตรา 7 ตามลําดับ ทั้งนี้ หากหน่วยงานของรัฐบังคับใช้กฎหมายในการแจ้งทะเบียนการเข้าพักของชาวต่างชาติและได้จัดทําระบบ Single Platform และระบบลงทะเบียนเข้าพักข้างต้น จะต้องจัดทําเป็นประกาศตามมาตราดังกล่าว โดยได้รับความเห็นชอบจากคณะกรรมการธุรกรรมทางอิเล็กทรอนิกส์ด้วย
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดฯภานุวัฒน์  ร่วมหารือกับผู้อำนวยการใหญ่ฯ GGGI ประเทศเกาหลีใต้
วันพฤหัสบดีที่ 23 มกราคม 2563
รองปลัดฯภานุวัฒน์  ร่วมหารือกับผู้อํานวยการใหญ่ฯ GGGI ประเทศเกาหลีใต้
นายภานุวัฒน์  ตริยางกูรศรี รองปลัดกระทรวงอุตสาหกรรม ร่วมหารือกับนาย Frank Rijsberman ผู้อํานวยการใหญ่สถาบันเพื่อการพัฒนาที่เป็นมิตรต่อส่งแวดล้อม ( ประเทศเกาหลีใต้  เกี่ยวกับแผนการส่งเสริมการดําเนินงานเรื่องการลงทุนในอุตสาหกรรมสีเขียว
วันนี้ (23 ม.ค. 63) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมหารือกับนาย Frank Rijsberman ผู้อํานวยการใหญ่สถาบันเพื่อการพัฒนาที่เป็นมิตรต่อส่งแวดล้อม (Global Green Growth Institute - GGGI) ประเทศเกาหลีใต้ เกี่ยวกับแผนการส่งเสริมการดําเนินงานเรื่องการลงทุนในอุตสาหกรรมสีเขียว และกิจกรรมในภูมิภาคภายใต้โครงการของไทย และขอรับฟังข้อคิดเห็นและข้อเสนอแนะของไทยต่อทิศทางการดําเนินงานของ GGGI ในอนาคตเพื่อพัฒนาความร่วมมือกับรัฐบาลไทย ณ ห้องประชุมชุณหวัณ ชั้น 3 สํานักงานปลัดกระทรวงอุตสาหกรรม # กระทรวงอุตสาหกรรม # อุตสาหกรรมสีเขียว
รัฐบาลไทย-ข่าวทำเนียบรัฐบาล-ช่วงนี้ทำอย่างไรบ้างเพื่อป้องกันไวรัสโควิด-19
วันศุกร์ที่ 27 มีนาคม 2563
ช่วงนี้ทําอย่างไรบ้างเพื่อป้องกันไวรัสโควิด-19
3 วิธีการง่ายๆ มีอะไรบ้างนะ
1.ยืน-นั่ง ห่างกัน
2.ล้างมือบ่อยๆ
3.ไม่อยู่ในสถานที่แออัด